Sant Alari de Peitieus

Sant Alari de Peitieus, tamben sonat Ilari, foguèt lo primièr avesque de Peitieus, nasquèt en 315 a Peitieus e moriguèt dins aquèsta meteissa ciutat en 397. 

Pagan erudit que cultivava la conoissença de la filosofia, se convertiguèt al crestianisme al legir de la responsa de Dieu a Moïses que li demandava qui El èra dins lo libre de l'Exòde : « Soi Lo que soi » (Ex. 3:14). Alari venguèt alara un dels primièrs escrivans crestians a desvelopar una reflexion teologica perfonda que lo conduguèt a s'opausar a las tèsis ariana e sabeliana, las quaus que venguèron mai tard condamnadas coma eretgias, en partida gracias a las demostracions d'Alari.

Venguèt subrenommat « Atanasi d'Occident », referéncia a sant Atanasi d'Alexandria, per son accion pastorala energica a promòure l'ortodoxia de la fé. Foguèt santificat per la Glèisa e es festejat lo 13 de genoièr.

Categoria:Sant